Document ID: /roh_data/filtered/fineweb-2-filterrobots_roh.jsonl.gz/34518

Formidabel vi da nossa emissiun èn ils impuls ch'ella po dar u las discussiuns ch'ella po chaschunar. Cur che nus avain raquintà al cumenzament da l'onn da las taunas da Chistinotbet sur Salouf, na savevan nus anc betg ch'il glatsch che sa chatta en quel cuvel vegniva duvrà per padimar las painas da malsauns. Quai ha manà ad ina autra etimologia populara che Benedetto Vigne ha menziunà ultimamain en ina columna: Christi Notbett. Là avain nus era pudì leger che quellas taunas sa chattan en ina cuntrada impressiunanta che porta il num Patschanga. In auter num da bellezza che nus pudain percunter interpretar.